Lav et referat af nedenstående tekst:

Tekst:
Selvom VM i kvindehåndbold først afholdes til december, kender otte nationer allerede nu deres startdestination ved mesterskabet. Og for Holland og Spanien er det Frederikshavn i Arena Nord. - Vi er rigtig glade for, at vi er garanteret to nationer af den kaliber i Frederikshavn og har sat alle sejl for at skabe en kæmpe håndboldfest, siger eventansvarlig i Dansk Håndbold Forbund, Anita Kristiansen. Mesterskabet foregår  i Danmark, Norge og Sverige, men selvom lodtrækningen først kommer senere for, hvor holdene skal spille, forhåndplaceres nogle de af deltagende lande af kommercielle hensyn efter aftale mellem værtsnationerne og Det Internationale Håndboldforbund. Tophold vil sørge for underholdning Spanien har været i semifinalerne ved de seneste to verdensmesterskaber og vandt sølv i 2019, mens Holland har hevet fem medaljer hjem de seneste otte år. - De hollandske landsholdsprofiler spiller i nogle af de største klubber i Europa og herunder også mange i Danmark. Så mange af spillerne er velkendte, og det er virkelig et tophold, siger Per Malmberg, administrerende direktør i Arena Nord, der ser frem til at huse holdene. Også President’s Cup, som afholdes for de lande, der ikke går videre fra det indledende gruppespil, afholdes i Frederikshavn. - Vi er klar til at levere et verdensklasse værtskab for alle de nationer, der får VM-hjemmebane i Frederikshavn, siger borgmester i Frederikshavns Kommune, Birgit S. Hansen (S). VM afholdes 29. november til 17. december.

Referat:
Når VM i kvindehåndbold til vinter løber af stablen, kommer to stærke landshold til at spille i Arena Nord.